Revolutionen begyndte 16. november med en fredelig studenterdemonstration i [[Bratislava]]. Dagen efter, den [[17. november]], blev en anden fredelig studenterdemonstration i [[Prag]] slået voldsomt tilbage af politiet. Det førte til flere store demonstrationer fra [[19. november]] til slutningen af [[december]] og en totimers [[generalstrejke]] den [[27. november]]. Den [[20. november]] var antallet af demonstrerende steget fra 200.000 dagen før til ca. 500.000. Det, og presset fra andre kommunistiske styrers fald rundt omkring i [[Europa]], førte til, at [[Tjekkoslovakiets kommunistiske parti|det tjekkoslovakiske kommunistparti]] den [[28. november]] erklærede, at det ville give afkald på sit magtmonopol.
Historie Humaniora